CELEX: 32022R0682
Language: et
Date: 2022-02-25 00:00:00
Title: Komisjoni delegeeritud määrus (EL) 2022/682, 25. veebruar 2022, millega muudetakse Euroopa Parlamendi ja nõukogu määrust (EL) 2018/196 teatavatele Ameerika Ühendriikidest pärinevatele toodetele kohaldatavate täiendavate tollimaksude kohta

29.4.2022   
               
               
                  ET
               
               
                  Euroopa Liidu Teataja
               
               
                  L 126/4
               
            
         KOMISJONI DELEGEERITUD MÄÄRUS (EL) 2022/682,
         25. veebruar 2022,
         millega muudetakse Euroopa Parlamendi ja nõukogu määrust (EL) 2018/196 teatavatele Ameerika Ühendriikidest pärinevatele toodetele kohaldatavate täiendavate tollimaksude kohta
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 7. veebruari 2018 aasta määrust (EL) 2018/196 teatavatele Ameerika Ühendriikidest pärinevatele toodetele kohaldatavate täiendavate tollimaksude kohta, (1) eriti selle artikli 3 lõiget 3,
         ning arvestades järgmist:
         
                     (1)
                  
                  
                     Kuna Ameerika Ühendriigid ei ole viinud dumpingu ja subsiidiumide korvamise seadust (Continued Dumping and Subsidy Offset Act – CDSOA) kooskõlla oma kohustustega, mis tulenevad Maailma Kaubandusorganisatsiooni (WTO) lepingutest, kehtestati vastavalt määrusele (EL) 2018/196 teatavate Ameerika Ühendriikidest pärit toodete impordi suhtes algselt 4,3 % täiendav väärtuseline tollimaks. Vastavalt WTO loale peatada tariifsete soodustuste kohaldamine Ameerika Ühendriikide suhtes kohandab komisjon igal aastal peatamise ulatust vastavalt sellele, millises ulatuses on CDSOA põhjustanud Euroopa Liidu soodustuste olematuks muutumist või vähenemist vaadeldaval ajavahemikul. 2021. aastal kohandati peatamise ulatust, kehtestades 0,1 % suuruse täiendava väärtuselise tollimaksu, ja muudeti sellele vastavalt määrust (EL) 2018/196 (2).
                  
               
                     (2)
                  
                  
                     Värskeimad kättesaadavad andmed CDSOA alusel tehtud väljamaksete kohta käsitlevad kogutud dumpinguvastaste tollimaksude ja tasakaalustavate tollimaksude jagamist eelarveaastal 2020 (1. oktoober 2020 – 30. september 2021). Ameerika Ühendriikide tolli- ja piiriteenistuse avaldatud andmete kohaselt on liidu soodustuste olematuks muutmise või vähendamise ulatus 3 095,94 USA dollarit.
                  
               
                     (3)
                  
                  
                     Soodustuste olematuks muutmise või vähendamise määr on vähenenud ja sellest lähtuvalt on ka peatamise ulatus väiksem. Peatamise ulatust ei saa siiski soodustuste olematuks muutmise või vähendamise määraga kohandada, lisades tooteid määruse (EL) 2018/196 I lisasse või neid sealt kõrvaldades. Seega peaks komisjon kooskõlas kõnealuse määruse artikli 3 lõike 1 punktiga e jätma I lisas esitatud toodete loetelu endiseks ja muutma täiendava tollimaksu määra, et kohandada peatamise ulatust soodustuste olematuks muutmise või vähendamise ulatusega. I lisas loetletud neli toodet tuleks lisasse alles jätta, täiendava tollimaksu määra tuleks muuta ning uueks määraks tuleks kehtestada 0,001 %.
                  
               
                     (4)
                  
                  
                     I lisas loetletud Ameerika Ühendriikidest pärinevate toodete 0,001 % täiendava väärtuselise imporditollimaksu mõju kaubandusväärtusele ei ületa aasta jooksul 3 095,94 USA dollarit.
                  
               
                     (5)
                  
                  
                     Et vältida viivitusi täiendava imporditollimaksu muudetud määra kohaldamisel, peaks käesolev määrus jõustuma selle avaldamise päeval.
                  
               
                     (6)
                  
                  
                     Määrust (EL) 2018/196 tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2018/196 artikkel 2 asendatakse järgmisega:
            
               
                  „Artikkel 2
                  Käesoleva määruse I lisas loetletud Ameerika Ühendriikidest pärinevatele toodetele kehtestatakse lisaks Euroopa Parlamendi ja nõukogu määruse (EL) nr 952/2013 (*1) alusel kohaldatavale tollimaksule täiendav 0,001 % väärtuseline tollimaks.
               
            
         
         
            Artikkel 2
            Käesolev määrus jõustub Euroopa Liidu Teatajas avaldamise päeval.
            Seda kohaldatakse alates 1. maist 2022.
         
         
            Määrus on tervikuna siduv ja vahetult kohaldatav kõikides liikmesriikides.
            Brüssel, 25. veebruar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 44, 16.2.2018, lk 1.
         
            (2)  Komisjoni 26. veebruari 2021. aasta delegeeritud määrus (EL) 2021/704, millega muudetakse Euroopa Parlamendi ja nõukogu määrust (EL) 2018/196 teatavatele Ameerika Ühendriikidest pärinevatele toodetele kohaldatavate täiendavate tollimaksude kohta (ELT L 146, 29.4.2021, lk 70).
      
      
         
            LISA
            
               
                  
                     „I LISA
                     Tooted, millele kehtestatakse täiendavad imporditollimaksud, on tähistatud kaheksakohalise CN-koodiga. Nende koodide alla klassifitseeritud toodete kirjeldused on esitatud nõukogu määruse (EMÜ) nr 2658/87 (1) I lisas.
                     
                                 0710 40 00 
                              
                              
                                  
                              
                           
                                 ex 9003 19 00 
                              
                              
                                 „raamid, mitteväärismetallist“
                              
                           
                                 8705 10 00 
                              
                              
                                  
                              
                           
                                 6204 62 31 
                              
                              
                                  
                              
                           
               “
            
               (1)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).